NVG vorder stadig maar seker met Gupta-vervolgings | Maroela Media
Daar is stadige maar besliste vordering met die Nasionale Vervolgingsgesag (NVG) se optrede teen staatskapers, het die nasionale direkteur van openbare vervolging, adv. Shamila Batohi, Dinsdag in die parlement gesê.
Die NVG, waarvan Batohi die hoof is, loop die afgelope paar maande onder groeiende kritiek deurgeloop weens die stadige pas waarteen beweerde staatskapers, en by name die omstrede Gupta-familie, in Suid-Afrika vervolg word. Die gebrom het ‘n crescendo bereik nadat die VSA verlede week sanksies teen die Guptas ingestel het terwyl Suid-Afrika op die oog af stadige tot geen vordering toon nie.
Batohi het gesê daar word beslis vordering gemaak “ook oor diegene wat in die Verenigde Arabiese Emirate en Indië is” (dis die twee lande waar die Guptas die meeste van hul tyd deurbring). Sy het bygevoeg daar word probeer om diegene uitgelewer te kry, maar dat daar tans nog geen uitleweringsooreenkoms met die Emirate is nie, en dat Indië nie juis saamwerk om enigeen uit te lewer nie, maar dat sy en die minister van justisie, Ronald Lamola, persoonlik in onderhandelinge met die Indiese owerhede betrokke is om uitlewerings te bewerkstellig.
Op ‘n vraag van adv. Glynnis Breytenbach, DA-LP, het Batohi die onderneming gegee dat sy ewe hard sal werk om die beweerde bedrieër Barry Tannebaum, wat tans in Melbourne, Australië is, uitgelewer te kry.
Die komitee het ook op bewoë wyse afskeid geneem van die hoogs gerespekteerde Willie Hofmeyr, jarelange hoof van die batebeslagleggingseenheid, wat vanjaar aftreeouderdom bereik.
Sê julle NOU omdat Amerika hul op swartlys geplaas het. Amerika is nie jul maatjie nie. Julle beter begin om geluide te maak.
Alles in die ANC is stadig en in tussen val die land uit mekaar die guptas en zuma sal niks oor kom nie
Die guptas sal net so min as zuma ooit in n tronk beland, nog minder n sent terugbetaal, al hierdie sogenaamde ondersoeke en kommissies is net n verdere mors van belastinggeld
Eerder “stadig” as “seker”.Ek wil sien of hier iets van gaan kom.Dis weer net lippetaal en die Guptas lag ons uit.
As dit die geval is soos sy voorgee, maak dan die saak nommer bekend en ook waar die aanklag teen enige staatskaper gelê is…..nie net die bkankes soos Aggricci nie….